Eva Strøm Aastorp (født 14. september 1920 i Kristiania, nåværende Oslo, død 18. januar 2003 samme sted) var en norsk skuespiller.Strøm Aastorp scenedebuterte i 1941 på Det norske teatret og virket der på 1940- og 1950-tallet. Hun var også engasjert ved Folketeatret. Aastorp gjorde seg bemerket i roller som Sigrid i Christophoros, Elisabetta i Dronning og rebell, Viola i Helligtrekongersaften og tittelrollen i Annie Get Your Gun. Hun filmdebuterte i 1944 i Vigdis og hadde hovedroller i filmene Jørund smed (1948) og Ektemann alene (1956).